“ชวน” ยัน 5 ส.ส. “กปปส.” พ้นสมาชิกภาพแล้ว-ไฟเขียว ตร.เรียก “ปารีณา” สอบคดีรุกป่า
"ชวน" ยัน 5 ส.ส.ศาลสั่งคุกคดี "กปปส." พ้นสมาชิกภาพแล้ว ส่วนกรณี "ปารีณา" ถูกเรียกสอบคดีรุกป่า ชี้ ตร.ทำได้ ไม่ต้องขออนุญาตสภา เหตุไร้เอกสิทธิ์คุ้มครอง
"ชวน" ยัน 5 ส.ส.ศาลสั่งคุกคดี "กปปส." พ้นสมาชิกภาพแล้ว ส่วนกรณี "ปารีณา" ถูกเรียกสอบคดีรุกป่า ชี้ ตร.ทำได้ ไม่ต้องขออนุญาตสภา เหตุไร้เอกสิทธิ์คุ้มครอง
25 ก.พ. 2564

ผู้สื่อข่าวรายงานว่า วันนี้ (25 ก.พ.64) นายชวน หลีกภัย ประธานสภาผู้แทนราษฎร กล่าวถึงกรณีที่ศาลชั้นต้นพิพากษาจำคุกสมาชิกสภาผู้แทนราษฎร 5 คน และไม่ให้ประกันตัว ประกอบด้วย นายพุทธิพงษ์ ปุณณกันต์ รมว.ดีอีเอส  นายณัฏฐพล ทีปสุวรรณ รมว.ศึกษาธิการ ส.ส.พรรคพลังประชารัฐ  นายถาวร เสนเนียม รมช.คมนาคม นายชุมพล จุลใส นายอิสสระ สมชัย ส.ส.พรรคประชาธิปัตย์ ว่า เมื่อไม่ได้ประกันตัว สมาชิกภาพก็ต้องหมดไป
โดยขั้นตอนหลังจากนี้อยู่ที่คณะกรรมการการเลือกตั้ง (กกต.) จะดำเนินการอย่างไรต่อไป เช่นเดียวกับกรณีของนายนวัธ เตาะเจริญสุข อดีต ส.ส.ขอนแก่น ที่ต้องโทษคดี กกต.ก็จะเป็นผู้วินิจฉัยสมาชิกภาพ ขณะที่ผู้ที่ดำรงตำแหน่งรัฐมนตรี ก็ต้องพ้นจากตำแหน่งตามกฎหมาย
นอกจากนี้ ประธาน ยังเปิดเผยด้วยว่า ขณะนี้ผู้บัญชาการตำรวจแห่งชาติ ทำหนังสือมาถึงสภา เพื่อเชิญ นางสาวปารีณา ไกรคุปต์ ส.ส.ราชบุรี พรรคพลังประชารัฐ ไปสอบสวน คดีบุกรุกป่า แต่เนื่องจากใกล้ปิดสมัยประชุม จึงบรรจุเข้าสู่ที่ประชุมไม่ทัน แต่ตามหลักการหลังจากปิดสมัยประชุม ส.ส. จะไม่มีเอกสิทธิ์คุ้มครองแล้ว ตำรวจสามารถเรียกไปสอบสวนได้ โดยไม่ต้องขออนุญาตสภา